CELEX: 32010R1067
Language: fi
Date: 2010-11-19 00:00:00
Title: Komission asetus (EU) N:o 1067/2010, annettu 19 päivänä marraskuuta 2010 , tiettyjen tavaroiden luokittelusta yhdistettyyn nimikkeistöön

20.11.2010   
            
            
               FI
            
            
               Euroopan unionin virallinen lehti
            
            
               L 304/11
            
         KOMISSION ASETUS (EU) N:o 1067/2010,
   annettu 19 päivänä marraskuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä marraskuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Muovista valmistettu tuote (ns. suihkupää), jossa on nikkelipinnoite ja joka jakaa vettä suuttimella.
                              Siinä on takaiskuventtiili, jolla estetään veden virtaaminen takaisin. Venttiilillä ei kuitenkaan säädellä veden virtaamaa.
                              Suuttimesta tulevan veden virtaamaa säätelee hana, johon tuote on tarkoitus yhdistää taipuisalla letkulla.
                           
                        
               
                  3924 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3924 ja 3924 90 00 nimiketekstien mukaan.
                  Luokittelu nimikkeeseen 8481 venttiilinä tai sen kaltaisena laitteena ei tule kyseeseen, koska tuote on kokonainen suihkupää, eikä pelkästään venttiili, jossa on lisävarusteita (ks. myös harmonoidun järjestelmän selitykset, nimike 8481).
                  Luokittelu nimikkeeseen 8424 mekaanisena nesteen ruiskutus-, hajotus- tai sumutuslaitteena ei tule kyseeseen, koska tuotteessa ei ole mekanismia nesteen ruiskuttamista, hajottamista tai sumutusta varten. Suuttimesta tulevan veden virtaamaa säätelee ainoastaan hana, johon tuote on tarkoitus yhdistää.
                  Sen vuoksi tuote on luokiteltava perusainesosansa mukaisesti 39 ryhmään.
                  Luokittelu nimikkeeseen 3922 muovisena saniteettitavarana ei tule kyseeseen, koska kyseiseen nimikkeeseen kuuluvat muoviset kylpyammeet, suihkualtaat, huuhtelualtaat, pesualtaat, pesuistuimet, wc-altaat, -istuinrenkaat ja -kannet, huuhtelusäiliöt ja niiden kaltaiset saniteettitavarat, jotka on tarkoitettu pysyvästi asennettavaksi paikoilleen (ks. myös harmonoidun järjestelmän selitykset, nimike 3922).
                  Sen vuoksi tuote on luokiteltava nimikkeeseen 3924 muovisena hygienia- ja toalettiesineenä.
               
            
                  
                              2.
                           
                           
                              Muovista valmistettu tuote (ns. suihkupää), jossa on nikkelipinnoite ja joka jakaa vettä suuttimella.
                              Siinä on painike liitettynä venttiiliin, jolla estetään veden virtaaminen takaisin ja lisäksi muutetaan vesisuihkun tyyppiä (”tavanomainen” tai ”hieronta”). Venttiilillä ei kuitenkaan säädellä veden virtaamaa.
                              Suuttimesta tulevan veden virtaamaa säätelee hana, johon tuote on tarkoitus yhdistää taipuisalla letkulla.
                           
                        
               
                  8424 89 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8424 ja 8424 89 00 nimiketekstien mukaan.
                  Luokittelu nimikkeeseen 8481 venttiilinä tai sen kaltaisena laitteena ei tule kyseeseen, koska tuote on kokonainen suihkupää, eikä pelkästään venttiili, jossa on lisävarusteita (ks. myös harmonoidun järjestelmän selitykset, nimike 8481).
                  Koska tuotteessa on mekanismi, jolla vesisuihkun tyyppiä voidaan muuttaa, tuotteella on mekaanisen nesteen ruiskutus-, hajotus- tai sumutuslaitteen ominaisuudet.
                  Sen vuoksi tuote on luokiteltava nimikkeeseen 8424.
               
            
                  
                              3.
                           
                           
                              Muovista valmistettu tuote (ns. suihkupää), jossa on nikkelipinnoite ja joka jakaa vettä suuttimella, mutta jossa ei ole takaiskuventtiiliä eikä vesisuihkun tyypin muuttamiseen käytettävää mekanismia.
                              Suuttimesta tulevan veden virtaamaa säätelee hana, johon tuote on tarkoitus yhdistää taipuisalla letkulla.
                           
                        
               
                  3924 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3924 ja 3924 90 00 nimiketekstien mukaan.
                  Luokittelu nimikkeeseen 8424 mekaanisena nesteen ruiskutus-, hajotus- tai sumutuslaitteena ei tule kyseeseen, koska tuotteessa ei ole mekanismia nesteen ruiskuttamista, hajottamista tai sumutusta varten. Suuttimesta tulevan veden virtaamaa säätelee ainoastaan hana, johon tuote on tarkoitus yhdistää.
                  Sen vuoksi tuote on luokiteltava perusainesosansa mukaisesti 39 ryhmään.
                  Luokittelu nimikkeeseen 3922 muovisena saniteettitavarana ei tule kyseeseen, koska kyseiseen nimikkeeseen kuuluvat muoviset kylpyammeet, suihkualtaat, huuhtelualtaat, pesualtaat, pesuistuimet, wc-altaat, -istuinrenkaat ja -kannet, huuhtelusäiliöt ja niiden kaltaiset saniteettitavarat, jotka on tarkoitettu pysyvästi asennettavaksi paikoilleen (ks. myös harmonoidun järjestelmän selitykset, nimike 3922).
                  Sen vuoksi tuote on luokiteltava nimikkeeseen 3924 muovisena hygienia- ja toalettiesineenä.